**Ministru kabineta noteikumu projekta "Noteikumi par paziņojumu ierakstu izdarīšanai reliģisko organizāciju un to iestāžu reģistrā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz likuma "Grozījumi likumā "Par Latvijas Republikas Uzņēmumu reģistru"" (turpmāk - Likums) spēkā stāšanās brīdim 2017. gada 1. maijā bija spēkā kārtība, ka Uzņēmumu reģistra vestajos reģistros iesniedzamo veidlapu paraugus (ne vien veidlapu saturu, bet arī dizainu) nosaka 15 Ministru kabineta noteikumi, ar kuriem kopumā apstiprinātas 114 veidlapas, tajā skaitā uz likuma "Par Latvijas Republikas Uzņēmumu reģistru" 18.13 panta otrās daļas un likuma "Par Latvijas Republikas un Svētā Krēsla līgumu" 1.2 panta otrās daļas pamata izdotie Ministru kabineta 2014. gada 1. aprīļa noteikumi Nr. 170 "Noteikumi par pieteikumiem un paziņojumiem ierakstu izdarīšanai reliģisko organizāciju un to iestāžu reģistrā" (turpmāk – Noteikumi) noteica ierakstu izdarīšanai reliģisko organizāciju un to iestāžu reģistrā iesniedzamās 7 pieteikumu un paziņojumu veidlapas.Likums izslēdz likuma "Par Latvijas Republikas Uzņēmumu reģistru" 18.13 panta otrās daļas otro teikumu, kurā bija noteikts deleģējums Ministru kabinetam apstiprināt reliģisko organizāciju un to iestāžu reģistrā iesniedzamās pieteikuma un paziņojuma veidlapas.Līdzīga satura grozījumi, nodrošinot vienotu regulējumu un vienotu praksi attiecībā uz visiem Uzņēmumu reģistra vestajos reģistros reģistrējamajiem tiesību subjektiem un juridiskajiem faktiem, veikti arī citos likumos un Ministru kabineta noteikumos, kuros noteiktas Uzņēmumu reģistra vestajos reģistros iesniedzamās veidlapas. Deleģējuma Ministru kabinetam izdot pieteikumu veidlapas izslēgšanas pamatā ir vēlme:1) samazināt klientiem administratīvo slogu ierakstu veikšanā;2) novērst pārpratumus, kad nav paspēts izdarīt grozījumus attiecīgos Ministru kabineta noteikumos;3) nodrošināt iespēju ieviest Uzņēmumu reģistrā ienākošo pieteikumu elektronisku apstrādi.Tā kā vairākas pieteikumos norādāmās ziņas ir vienādas visiem Uzņēmumu reģistra vestajos reģistros ierakstāmajiem tiesību subjektiem un juridiskajiem faktiem, lai nedublētu regulējumu, Likums paredz šīs ziņas noteikt likumā "Par Latvijas Republikas Uzņēmumu reģistru" kā normatīvajā aktā, kas piemērojams visos gadījumos, kad tiek iesniegti pieteikumi Uzņēmumu reģistram.Šīs ziņas ir:1) tiesību subjektu vai juridisko faktu identificējoša informācija;2) norādāmās ziņas par pievienojamajiem dokumentiem;3) informācija par valsts nodevas samaksu;4) informācija par maksas par publikāciju oficiālajā izdevumā "Latvijas Vēstnesis" samaksu;5) informācija par lēmuma saņemšanas veidu;6) kontaktinformācija saziņai.Savukārt specifiskas pieteikumu veidlapās norādāmās ziņas ierakstu izdarīšanai vai dokumentu reģistrācijai (pievienošanai lietai) reliģisko organizāciju un to iestāžu reģistrā ar Likumu tiek noteiktas likuma "Par Latvijas Republikas Uzņēmumu reģistru" astotajā nodaļā, kurā regulēta ierakstu izdarīšana reliģisko organizāciju un to iestāžu reģistrā.Šāda tiesiskā regulējuma rezultātā reliģisko organizāciju un to iestāžu reģistrā ierakstāmajiem tiesību subjektiem pieteikumos ieraksta izdarīšanai vai dokumentu pievienošanai reģistrācijas lietai norādāmās ziņas būs noteiktas likuma "Par Latvijas Republikas Uzņēmumu reģistru" regulējumā. Piesakot ierakstīšanai reģistrā reliģisko organizāciju vai tās iestādi, pieteikumā būs norādāmas visas ziņas, kas par attiecīgo reliģisko organizāciju vai tās iestādi sākotnēji ierakstāmas reliģisko organizāciju un to iestāžu reģistrā, savukārt iesniedzot pieteikumu par izmaiņu ierakstīšanu reliģisko organizāciju vai tās iestādi, tikai jaunās ziņas atbilstoši Reliģisko organizāciju un to iestāžu likumā noteiktajam ieraksta saturam. Vienlaikus Uzņēmumu reģistram iesniedzamajiem pieteikumiem jāatbilst arī normatīvo aktu prasībām attiecībā uz dokumentu juridisko spēku un formu.Norādāmo ziņu apkopošana vienuviet savukārt iespējama, Uzņēmumu reģistram nodrošinot pieteikumu veidlapu pieejamību, gan klātienē Uzņēmumu reģistra telpās, gan elektroniskajā vidē. Atbilstoši valsts pārvaldes iestāžu, klientu u.c. pamatotiem ieteikumiem pieteikumu veidlapas tiks uzlabotas ar papildinājumiem, kuri padarīs Uzņēmumu reģistra klientiem veidlapu aizpildīšanu saprotamāku un Uzņēmumu reģistra sniegtos pakalpojumus pieejamākus.Vienlaikus Noteikumi izdoti ne vien uz likuma "Par Latvijas Republikas Uzņēmumu reģistru" pamata, bet arī uz likuma "Par Latvijas Republikas un Svētā Krēsla līgumu" pamata. Izvērtējot Noteikumos veicamos grozījumus, jāņem vērā, ka grozījumi likuma "Par Latvijas Republikas un Svētā Krēsla līgumu" 1.2 panta otrajā daļā nav veikti, proti, vēl joprojām ir spēkā deleģējums Ministru kabinetam apstiprināt paziņojumu veidlapas, kuras reliģisko organizāciju un to iestāžu reģistrā iesniedz Katoļu baznīcas publisko tiesību juridiskās personas. Ievērojot minēto, paziņojumu veidlapas, kas saistītas ar likumu "Par Latvijas Republikas un Svētā Krēsla līgumu" nav izslēdzamas. Sekojošs izņēmums piemērots, jo regulējums likumā "Par Latvijas Republikas un Svētā Krēsla līgumu" veidots atbilstoši starptautiskam līgumam un skar nelielu tiesību subjektu loku (2017. gada 13. martā reliģisko organizāciju un to iestāžu reģistrā reģistrētas 269 Katoļu baznīcas publisko tiesību juridiskās personas, kas normatīvajos aktos noteiktajā kārtībā nav izslēgtas no reģistra).Ievērojot minēto, nepieciešams pieņemt grozījumus Noteikumos (turpmāk – Projekts) un izslēgt tikai Noteikumos noteiktās pieteikumu veidlapas ieraksta izdarīšanai reliģisko organizāciju un iestāžu reģistrā, neizslēdzot reliģisko organizāciju un to iestāžu reģistrā iesniedzamo paziņojumu veidlapu. Noteikumos atbilstoši Likumā noteiktajam regulējumam nepieciešams svītrot normatīvā akta izdošanas pamatojumu un normas, kas 2017. gada 1. maijā zaudējušas spēku, vienlaikus nemainot normatīvā akta spēkā esošās daļas būtību. Ņemot vērā, ka grozījumu normu apjoms pārsniegtu pusi no spēkā esošo noteikumu normu apjoma, sagatavots jauns Projekts. |
| 3. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecināms uz Uzņēmumu reģistra vestajā reliģisko organizāciju un to iestāžu reģistrā jau reģistrētajām Katoļu baznīcas publisko tiesību juridiskajām personām. Uz 2017. gada 29. martu reliģisko organizāciju un to iestāžu reģistrā reģistrētas 269 Katoļu baznīcas publisko tiesību juridiskās personas, kas normatīvajos aktos noteiktajā kārtībā nav izslēgtas no reliģisko organizāciju un to iestāžu reģistra. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts neparedz jaunas administratīvās izmaksas. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts paredz ieviest Likumā jau noteikto regulējumu. Projektā noteiktais regulējums, ar kuru apstiprināta paziņojuma veidlapa pēc būtības nav mainīts (salīdzinot ar spēkā esošo regulējumu). Sabiedrības līdzdalība tika nodrošināta Likuma izstrādes procesa ietvaros. |
| 2. | Sabiedrības līdzdalība projekta izstrādē | Projekts šo jomu nesakar. |
| 3. | Sabiedrības līdzdalības rezultāti | Projekts šo jomu nesakar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Letiņa 67031734

Laima.Letina@ur.gov.lv